**လူသားချင်း စာနာထောက်ထားမှုဆိုင်ရာ နှင့် ဖွံဖြိုးရေး လုပ်သားများအတွက် လိင်ပိုင်းဆိုင်ရာနှင့် ပတ်သက်သော အမူအကျင့်ဆိုင်ရာ စည်းမျဉ်းစည်းကမ်းများနှင့်ချိုးဖောက်မှုနှင့် ပတ်သက်၍ တိုင်ကြားရေး စနစ်**

**လိင်ကိစ္စနှင့် ဆက်စပ်သော လက်မခံနိုင်ဖွယ်ရာ အပြုအမူများ**အတွက် လူသားချင်းစာနာထောက်ထားမှုဆိုင်ရာ လုပ်သားများကို **ပြစ်ဒဏ်ပေးအရေးယူနိုင်သည့်**အပြင် နောက်ဆုံး **အလုပ်ထုတ်ပစ်သည်**အထိ ဆောင်ရွက်နိုင်သည်။ လိုက်နာကျင့်သုံးရမည့် စည်းမျဉ်းစည်းကမ်းများမှာ အောက်ပါအတိုင်းဖြစ်သည် -

* အကယ်၍ သူတို့၏တိုင်းပြည်တွင် တရားဝင်ဥပဒေရှိခဲ့သော်ငြားလည်း လူသားချင်း စာနာထောက်ထားမှုဆိုင်ရာ လုပ်သားများအနေဖြင့် အသက် ၁၈ နှစ်အောက်ရှိ မည်သူမဆိုနှင့် လိင်ပိုင်းဆိုင်ရာ ဆက်ဆံခြင်းကို ခွင့်မပြုပါ။ လူတစ်ဦး၏ အသက်အမှန်ကို မသိခဲ့ပါဟု ပြောခြင်းသည် ခိုင်လုံသော ဆင်ခြေတစ်ခု မဟုတ်ပါ။
* လူသားချင်း စာနာထောက်ထားမှုဆိုင်ရာ လုပ်သားများသည် အကူအညီလိုအပ်သည့် သူများအား ကူညီထောက်ပံ့ရန် ရည်ရွယ်ထားသော ပစ္စည်းများနှင့် ဝန်ဆောင်မှုများအပါအဝင် **ငွေအသပြာ၊ အလုပ်အကိုင်၊ ပစ္စည်း သို့မဟုတ် ဝန်ဆောင်မှုများကို လိင်ဆက်ဆံရန်အတွက် ပေးခြင်းကို ခွင့်မပြုပါ။** အခြားသူများအား အရှက်ရစေသည့် သို့မဟုတ် အမြတ်ထုတ်ခြင်းကိုဖြစ်စေသည့် မည်သည့် အပြုအမူမျိုးကိုမဆို လက်ခံလာစေရန် အထက်ပါဝန်ဆောင်မှုများ အသုံးပြုပြီး ကတိပေးခြင်းများ မပြုရ။ ဤတွင် ပြည့်တန်ဆာနှင့်အတူ လိင်ဆက်ဆံရန် ငွေကမ်းလှမ်းခြင်း သို့မဟုတ် ငွေပေးခြင်းတို့ ပါဝင်သည်။
* လူသားချင်း စာနာထောက်ထားမှုဆိုင်ရာ လုပ်သားများသည် ကုန်ပစ္စည်းများနှင့် ဝန်ဆောင်မှုများ လက်ခံရရှိသူတို့ အပေါ်တွင် သြဇာလွှမ်းမိုးမှုရှိပါသည်။ ထိုလွှမ်းမိုးမှုသည် အကူအညီလိုအပ်နေသူများနှင့် စပ်လျဉ်း၍ ၄င်းတို့အား လုပ်ပိုင်ခွင့်အာဏာရှိစေသော အနေအထားတစ်ရပ်သို့ ရောက်စေသည်။ ထိုအကြောင်းကြောင့် လူသားချင်းစာနာထောက်ထားမှုဆိုင်ရာ အဖွဲ့အစည်းများသည် **အရေးပေါ် လူသားချင်းစာနာထောက်ထားမှုများ သက်ရောက်ခံရသော မည်သည့်တစ်စုံတစ်ဦးနှင့်မျှ လိင်ပိုင်းဆိုင်ရာဆက်ဆံမှု မရှိစေရ။** ထိုကဲ့သို့သော အပြုအမူများသည် လူသားချင်းစာနာထောက်ထားမှုဆိုင်ရာ ဆောင်ရွက်ချက်များအပေါ် အယုံအကြည်လျော့နည်းမှုကို ဖြစ်စေသည်။
* အကယ်၍ လူသားချင်း စာနာထောက်ထားမှုဆိုင်ရာ လုပ်သားသည် သူ၏အဖွဲ့အစည်း သို့မဟုတ် အခြား အကူအညီပေးရေး အဖွဲ့အစည်းအတွင်းရှိ တစ်စုံတစ်ယောက်က လူသားချင်း စာနာထောက်ထားမှု လိင်ပိုင်းဆိုင်ရာ အမူအကျင့် စည်းမျဉ်းစည်းကမ်းများကို ချိုးဖောက်နေသည်ဟု **စိုးရိမ်မှု သို့မဟုတ် သံသယများ** ရှိနေပါက သူတို့၏ အေဂျင်စီကိုယ်စားလှယ်များမှ ပြဌာန်းထားသည့် **လုပ်ထုံးလုပ်နည်းများ**အတိုင်း သတင်းပို့ရမည်။
* လူသားချင်း စာနာထောက်ထားမှုဆိုင်ရာ လုပ်သားများသည် လက်မခံနိုင်သော လိင်ပိုင်းဆိုင်ရာအပြုအမူကို ကာကွယ်တားဆီးရန် နှင့် ဝန်ထမ်းများအတွက် ပြဌာန်းထားသည့် **ကျင့်ဝတ်စည်းမျဉ်းများ**အား လိုက်နာကျင့်သုံးသော လုပ်ငန်းခွင်ကို **ဖန်တီးပြီး ထိန်းသိမ်း**ထားရမည်။ **စီမံအုပ်ချုပ်သူ မန်နေဂျာအားလုံး**သည် ထိန်းသိမ်းထားသည့် ဤပတ်ဝန်းကျင် စနစ်များကို ပံ့ပိုးရန်နှင့် ဖွံ့ဖြိုးတိုးတက်စေရန်အတွက် တာဝန်ရှိပါသည်။

အမူအကျင့် စည်းမျဉ်းစည်းကမ်းများကို ချိုးဖောက်နေသည်ဟု **စိုးရိမ်မှု သို့မဟုတ် သံသယများ** ရှိနေပါက သို့မဟုတ် ထိုကဲ့သိုသော အကြောင်းအရာမျိုး သင့်ကို တိုင်ကြားခဲ့ပါက သင်၏ အဖွဲ့အစည်းမှ ဆက်သွယ်ရမည့်သူကို တိုင်ကြားနိုင်သကဲ့သို့ PSEA Network Myanmar mmrpsea@unfpa.org , 09405149616 ( ဖုန်းခေါ်ဆိုခြင်း၊ စာတိုပို့ခြင်း ၊ Viber , WhatsApp) သို့တိုင်ကြားနိုင်သည်. သင့်အနေဖြင့် အမည်မဖော်ဘဲ တိုင်ကြားနိုင်သော်လည်း ဆက်လက် ကူညီနိုင်ရန်အတွက် ဆက်သွယ်ရမည့် အချက်အလက်များ လိုအပ်မည်ဖြစ်သည်။

တိုင်ကြားမှုတိုင်းကို အချက်အလက် သိုဝက်စွာဖြင့် သတင်းအချက်အလက်များကို မသက်ဆိုင်သူများ မသိအောင် သိမ်းဆည်းထားမည် ဖြစ်သည်။ ထို့အပြင် လေးစားမှု ခွဲခြားဆက်ဆံခြင်းမရှိမှုတို့ကိုလည်း တန်ဖိုးထားသွားမည် ဖြစ်သည်။ (အမှုတစ်ခုနှင့် တစ်ခုအပေါ်မူတည်၍ လိုအပ်ပါလာပါက) စုံစမ်းစစ်ဆေးရန်အတွက် တိုင်ကြားမှုများကို အခြားအဖွဲ့သို့ လွှဲပြောင်းမည်ဖြစ်သည်။

 ကျွန်န်ုပ်တို့ ကွန်ယက်မှ တိုင်ကြားလာသူ သို့မဟုတ် ကျူးလွန်ခံရသူမှ သဘောတူပါက သက်ဆိုင်သော အဖွဲ့အစည်း ခေါင်းဆောင်ပိုင်းများသို့ အကူအညီများ ရရှိရန်နှင့် အခြားလိုအပ်ချက်များအတွက် ညွှန်းပိုမည် ဖြစ်သည်။